Diari Oficial de la Generalitat Valenciana


Sumari del DOGV 5251, del 04-05-2006 (2006/4051)

Informació pública de l'aprovació de l'esborrany del conveni urbanístic a subscriure entre l'Ajuntament i els propietaris de terrenys afectats pel nou cementiri municipal. Expedient 121-25/05.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5251

Data del DOGV
:   04-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4051


Organisme emissor
:   Ajuntament del Campello

Tipus de document
:   Anunci

Informació pública de l'aprovació de l'esborrany del conveni urbanístic a subscriure entre l'Ajuntament i els propietaris de terrenys afectats pel nou cementiri municipal. Expedient 121-25/05. [2006/M4051]  
El Ple de l'Ajuntament, en sessió celebrada el dia 2 de febrer de 2006, adoptà acord del tenor literal següent:  
5. Planejament i gestió. Nou cementiri municipal. Aprovació de l'esborrany del conveni urbanístic a subscriure entre l'Ajuntament i els propietaris de terrenys afectats per l'actuació. Expedient 121-25/05.  
Es dona compte de la proposta del regidor delegat d'Urbanisme, senyor Rubio Vaello, que diu així:  
En relació amb l'expedient de referència, pel cap del Servei de Gestió Urbanística, el 18 de gener actual, s'ha emés l'informe següent:  
«Planejament-gestió. Nou cementiri municipal. Aprovació de l'esborrany del conveni urbanístic a subscriure entre l'Ajuntament i els propietaris de terrenys afectats per l'actuació. Expedient 121-25/05.  
És notòria la saturació actual que presenta el cementiri municipal. La falta de viabilitat de les actuals instal·lacions, i la impossibilitat que concorre per a poder ampliar-lo i crear nous espais, poden arribar a situacions preocupants de no poder atendre, a curt termini, les necessitats que reclama la ciutadania campellera en general, menyscabant un servei públic de primeríssima necessitat. Els importants índexs de creixement poblacional que registra el Campello, i l'actual i previsible expansió urbanística que reflectixen les estadístiques normals de desenvolupament, fan necessari crear nous serveis en aquest sentit.  
Per això, es considera com a objectiu urgent la construcció d'un nou cementiri municipal, que cobrisca amb garanties les necessitats del Campello a llarg termini.»  
Vist l'informe tècnic emés per l'arquitecte municipal, el 18 de gener dels corrents, s'eleva al Ple municipal la següent proposta d'acord:  
Primer  
Aprovar l'esborrany del conveni urbanístic a subscriure entre els propietaris i titulars de les finques afectades per a la construcció del nou cementiri municipal, el text íntegre de la qual es transcriu:  
.El Campello, .....d ... de 2006.  
Reunits:  
D'una part:  
L'Ajuntament del Campello (Alacant), representat en aquest acte pe Juan Ramón Varó Devesa, major d'edat, amb DNI i NIF número 14078123-A, assistit de l'oficial major d'aquest Ajuntament, Carlos del Nero Lloret, amb DNI número .., oficial major d'aquest ajuntament, actuant en funcions de secretari general, per absència del titular, Carlos E. Fernández Llidó.  
I d'una altra:   
..., major d'edat, amb NIF número, veí del Campello, amb domicili al carrer ..., com a titular de la finca ..., inclosa al sector ... del Campello.  
Intervenen:  
El primer, en nom i representació de l'Ajuntament del Campello, en la seua condició d'alcalde president, i el segon com a titular dominical de la finca ..., la cessió d'ús del qual, per mitjà del present conveni es fa a favor de l'Ajuntament del Campello.  
... , en nom seu i dret, com a titular de la finca registral ...   
Es reconeixen les dos parts la capacitat legal i legitimació suficient per a l'atorgament i firma del present conveni, a este efecte, i posats prèviament d'acord, de la seua lliure i espontània voluntat.  
Manifesten:  
I. Que el present conveni té com a objecte la celebració d'un acord entre l'Ajuntament del Campello i el compareixent, en els termes previstos en l'article 88 de la Llei 30/19764, de 26 de novembre, de Règim Jurídic de les Administracions Públiques i del Procediment Administratiu Comú i la disposició addicional 4a de la Llei 16/2005, de 3 de desembre, Urbanística Valenciana   
II. Que .... és propietari, quant a ..., de la finca que se cita a continuació:  
Descripció:  
Número finca registral:  
Número finca cadastral.  
III. La parcel·la descrita es troba classificada actualment com a sòl no urbanitzable comú, en el vigent Pla General d'Ordenació Urbana del Campello, interessant l'Ajuntament del Campello la seua obtenció per a poder executar les obres de construcció d'un nou cementiri municipal, i és per això que ..., ací compareixent, i tenint la titularitat dominical de la indicada finca, a la qual pertanyen els sòls sobre l'acte de disposició dels quals es realitza pel present conveni, cedix a favor de l'Ajuntament del Campello, i de forma immediata, l'ús d'esta, per a l'execució de les obres anteriorment indicades.  
IV. Que la part compareixent, com a propietària de l'esmentada superfície de sòl referida, que hauria de ser objecte de gestió municipal, a través de l'instrument de programació corresponent per a aconseguir la seua cessió, mostra especial interés en no perjudicar el desenvolupament immediat del municipi, i donada la necessitat d'urgent ocupació pública d'estos, perquè es procedisca a la construcció del recinte assenyalat, considera convenient la immediata cessió, diferint la materialització dels seus drets en l'actuació programada que es desenvolupe al sector El Vincle. Igualment, l'Ajuntament del Campello considera d'especial interés la immediata cessió de tals sòls, per a completar les necessitats del municipi per saturació de l'actual cementiri municipal.  
Conforme a allò que s'ha exposat, i a fi d'agilitzar el procediment que permet l'ocupació del sòl que s'ha identificat, ambdós parts, posats prèviament d'acord de la seua lliure i espontània voluntat, subscriuen el present conveni urbanístic, de conformitat amb les següents:  
Estipulacions.  
Primera. ..., com a titular dominical, de la finca abans descrita, que es descriu en l'estipulació segona, cedix l'ús d'esta de forma immediata al municipi del Campello, comprometent-se l'Ajuntament a incloure els terrenys al sector El Vincle del nou projecte del PGOU.   
Segona. Els terrenys a què es referix l'estipulació anterior, l'ús dels quals es cedix a favor de l'Ajuntament del Campello, es correspon, única i exclusivament, amb els què es grafien al pla adjunt, que forma part d'aquest conveni, que les dos parts subscriuen en prova de la seua conformitat, i que són:  
Lot número. Referència cadastral. Finca registral. Superfície M2.  
Tercera. L'Ajuntament del Campello es compromet que en el projecte o projectes d'equidistribució que es formularen per a l'àmbit d'actuació El Vincle, l'aprofitament urbanístic susceptible d'apropiació pel propietari vinga determinat per 90% de l'aprofitament tipus del sector, conforme a la total superfície finalment ocupada, i es materialitzarà amb el projecte de reparcel·lació. Tal aprofitament tipus previst en el document de revisió del Pla General és del 0,36%, sense perjuí del que resulte de l'aprovació definitiva del PGOU.  
En cas de no poder-se materialitzar l'aprofitament urbanístic que li correspon a la propietat, l'Ajuntament procedirà a incoar i tramitar el pertinent expedient expropiatori, aplicant-se els criteris de valoració establits en la Llei 6/1998, del Règim del Sòl i Valoracions, i els criteris d'aplicació de la qual es referiran al moment procedimental de l'inici de l'expedient expropitari. L'Ajuntament abonarà l'interés legal sobre el preu just, a liquidar des del moment de la firma del present conveni fins al pagament efectiu del preu d'expropiació.  
Quarta. A la vista de les estipulacions anteriors, ... cedix la propietat immediata de la finca a la firma del present document, de la porció de sòl afectat, que es correspon amb les superfícies grafiades en el pla adjunt que s'incorpora al present conveni, l'aprofitament urbanístic del qual materialitzarà, posteriorment en el sector El Vincle, en el moment del seu desenvolupament i gestió programada.  
Quinta. L'Ajuntament del Campello assumix el compromís de promoure amb la màxima celeritat i diligència el compliment de les seues obligacions derivades de les seues responsabilitats públiques, en virtut del que establix el present conveni. De la mateixa manera, l'altra part compareixent, es compromet a complir fidelment les estipulacions del present conveni.  
Sexta. En allò no previst en el present conveni, s'aplicarà d'acord amb les normes pròpies de la legislació urbanística, les normes rectores de la contractació administrativa, les de règim localment i supletòriament les del dret administratiu i el Codi Civil.  
En cas d'ulterior modificació de la legislació urbanística que afectara les actuacions derivades del present conveni, les parts procediran a modificar les clàusules d'este, mantenint el contingut material sense rectificacions respecte als objectius establits.  
Octava. Totes les tanques anteriors queden sotmeses a la condició d'eficàcia que la titularitat resulte indubtable, en el moment de l'atribució de l'aprofitament al qual el present conveni es referix.  
Novena. Una vegada aprovat el planejament, i fixat de forma definitiva l'aprofitament tipus, es procedirà a la firma del conveni de cessió de la propietat del sòl a favor de l'Ajuntament del Campello, i a la inscripció en el Registre de la Propietat de la reserva d'aprofitament urbanístic a favor del titular del sòl cedit.  
Llegit el present conveni, estés en l'anvers de ...folis amb la capçalera de l'Ajuntament, i en prova de conformitat amb allò que s'ha acordat, es firma el present, per quintuplicat exemplar, davant de l'oficial major, de l'Ajuntament, secretari general en funcions, que dóna fe, en la ciutat i data al principi indicades.»  
Segon  
Remetre escrit als titulars de les finques afectades adjuntant-los el model de l'anterior esborrany de conveni, a fi de què puguen procedir al seu estudi i consideració, i a fi de conéixer la seua postura favorable a la firma del mateix, i/o perquè puguen presentar o manifestar el que consideren oportú als seus interessos i legítims drets en relació amb aquest assumpte, amb termini d'audiència a aquest efecte de 20 dies, a comptar a partir del dia següent al de la publicació del projecte de conveni en el Diari Oficial de la Generalitat Valenciana. I amb manifestació expressa que aquest Ajuntament, passat tal termini sense haver obtingut resposta, podrà iniciar els procediments expropiatoris que siguen procedents per a portar a bon fi la implantació de la infraestructura pública que es pretén.  
Tercer  
Que considerant que la formalització dels convenis que s'establiren amb els particulars de sòls afectats per l'àmbit d'aquesta actuació, es durien a terme una vegada declarada la vigència de la nova Llei 16/2005, de 30 de desembre, de la Generalitat, Urbanística Valenciana, aquests hauran de tramitar-se conforme a l'esmentada norma legal, acordant-se l'obertura d'un període d'exposició pública per un termini de 20 dies, del text del projecte de conveni, amb insercions en el Diari Oficial de la Generalitat Valenciana, i una ressenya en un diari no oficial de la província d'Alacant.  
Quart  
Facultar l'alcalde president, tan àmpliament com siga procedent, per a la firma dels convenis urbanístics que resultaren, i quantes altres actuacions es deriven d'aquest procediment fins a la seua resolució, donant compte d'això, en tot cas, al Ple de la corporació.  
Sotmesa la proposta a votació, s'aprova amb 11 vots a favor (10 PP i 1 Grup Mixt) i 9 vots en contra (6 grup socialista, 2 BN i 1 Entesa .EU).  
Interessats titulars de les finques afectades:  
Polígon 4.  
Parcel·la número: 356, 357, 358, 359, 360, 361, 362, 367 i 368;   
Titulars cadastrals: García Gomis José; Sebastián Juan José; Poyatos Martínez Diego; Salva Colomer Francisco; Seguí Poveda Josefa; Bonny, SA.; Colijn Jean Paul Henri; Marco Lledó Vicente;   
Així mateix se significa que el present anunci es publica igualment als efectes previstos en l'article 594 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 per als interessats, el domicili i/o parador dels quals resulten desconeguts per a aquesta administració.   
Se sotmet l'esborrany del conveni a termini d'audiència dels titulars de les finques afectades, per un termini de 20 dies, comptats a partir de la publicació d'anunci en el Diari Oficial de la Generalitat Valenciana, significant-los, així mateix que, l'expedient, el podran consultar al Negociat de Planejament municipal .plaça de Canalejas 3-, de dilluns a divendres, entre les 10.00 i 14.00 hores.  
El Campello, 27 de febrer de 2006.. El regidor d'Urbanisme: Vicente Rubio Vaello.